**ZAPISNIK**

**sa 2. sjednice Vijeća mjesnog odbora Grbavac, održane dana 18. siječnja 2024. godine u konferencijskoj sali u prizemlju zgrade Općine Podstrana**

(o sjednici se vodi tonski zapis)

Početak sjednice u 12:00 sati

**PRISUTNI VIJEĆNICI:**

1. Marko Mandarić
2. Dinko Mikuličić
3. Jurica Tomić

**OSTALI PRISUTNI:**

1. Branka Jovanović

Predsjednik Vijeća Marko Mandarić pozdravlja sve nazočne. Konstatira da je prisutno troje od pet vijećnika, utvrdio je da postoji potreban kvorum i da Vijeće može početi s radom.

Predsjednik Vijeća M. Mandarić predlaže

***D N E V N I R E*** ***D***

1. ***Usvajanje Zapisnika sa 1. sjednice VMO Grbavac,***
2. ***Prijedlog Programa rada i financijskog plana mjesnog odbora Grbavac za 2024. godinu***
3. ***Razno***

Predsjednik vijeća M. Mandarić stavlja dnevni red na glasanje.

Dnevni red je sa tri (3) glasa ZA jednoglasno usvojen.

**Ad.1) Usvajanje Zapisnika sa 1. sjednice Mjesnog odbora Grbavac**

Predsjednik vijeća M. Mandarić pita ima li tko primjedbu ili komentar na zapisnik.

Primjedbi nema.

Predsjednik vijeća M. Mandarić stavlja Zapisnik sa 1. sjednice Vijeća mjesnog odbora Grbavac na glasanje.

Zapisnik je sa tri (3) glasa ZA jednoglasno usvojen.

**Ad.2.) Prijedlog Programa rada i financijskog plana vijeća mjesnog odbora Grbavac za 2024. godinu.**

Predsjednik vijeća M. Mandarić navodi kako su svi ranije dobili PrijedlogPrograma rada i financijskog plana vijeća mjesnog odbora Grbavac za 2024. godinu.

Predsjednik vijeća M. Mandarić uvodi u točku dnevnog reda.

Pita ima li primjedbi ili komentara.

Obzirom da nema komentara predsjednik vijeća M. Mandarić stavlja Prijedlog na glasanje.

Prijedlog je sa tri (3) glasa ZA jednoglasno usvojen te se donosi

**ZAKLJUČAK**

* 1. **Usvaja se prijedlog Programa rada i financijskog plana mjesnog odbora Grbavac za 2024. godinu**

**Ad.3.) Razno**

Predsjednik vijeća M. Mandarić pita ima li tko što nadodati vezano za događanja unutar mjesnog odbora na području mjesnog odbora Grbavac.

Kaže da bi se referirao na Program rada koji su usvojili a koji se odnosi na komunalu, zdravstvo, obrazovanje itd.. Kaže kako smatra da je najbitnije da djeluju po pitanju komunalne infrastrukture a to je nešto što možda izlazi van domene mjesnog odbora, u nekim točkama ali misli kako će Općina u svakom od ovih projekta izaći u susret i pripomoći koliko može.

Pita ima li tko što nadodati.

Primjedbi i komentara nema.

Sjednica je završena u 12:40 sati.

Zapisnik vodila: Predsjednik VMO Grbavac

Branka Jovanović Marko Mandarić